Den Vest-Sjællandske Avis, 1839-03-04
Belgien. Formodningen om, at det Belgisk Hollandske Anliggende vil opløse sig paa en fredelig Maade, vinder stedse mere Sandsynlighed, ved de med hver Dag fra de forskjellige Stænder af Folket udgaaende Yttringer hvis Mangfoldighed berettiger os til at antage, at det kun er Minoriteten af Folket, der endnu nærer Ønsket og Krig. Saaledes har Hr. v. Gerlache, Retspræsident, udgivet en lille Broschure, hvori han erklærer Antagelse af Fordraget for nødvendig. Paa denne Side træder en Deel af Katholikerne over. Ligeledes ere alle de Ordførere, som Sectionerne have valgt til at danne Central-Sectionen, Tilhængere af Freden. Den første Section har valgt Hr. v. Behr, den anden Hr. Lebeau, den tredie Hr. J. de Merode, den fjerde Hr. Liedts, den femte Hr. v. Volxem, den sjette Hr. Dolez. Den 23de Febr. skulde Central=Sectionen træde sammen, og der er altsaa ingen Tvivl om, at dens Beretning vil falde ud til Gunst for Regjeringens Forslag Ligesaalidet synes man at tvivle paa, at disse Forslag gaae igjennem i Kamret, da af de 48 Medlemmer, som for nogle Dage siden hørte til Modstandspartiet, de 8 have faaet et andet Sindelag. Hvad da især stemmer Repræsentanterne til Fred, ere de overordentlige Udgifter for Hæren, som ikke kunne vare endnu 6 Uger, uden at man maatte tage Tilflugt til nye Hjælpemidler. For Stemningen i Hæren bliver man med hver Dag mere bekymret, da man forsøger at indvirke paa den paa alle Maader. Saaledes antyder en Artikel i en Avis, at Hæren ikke er bestemt til at agere imod Hollænderne og Preusserne, men imod de ubevæbnede Folk i Brüssel, hvor det gjelder om at angribe Resten af September=Kæmperne, Journalisterne, som forberedede Huset Oraniens Fald, og Nødsfald Folkets Repræsentanter. Men efter Fuldbyrdelsen af det hæderlige Hverv vilde man formindske Hæren til 10000 Mand, hvoraf den ene Halvdeel er bestemt til at beskytte en af den hele Nation foragtet Regjering, men den anden til ved Hollændernes og Preussernes Jndtog i Luxemburg og Limburg at præsentere Gevær. – Jblandt Kjøbmændene i Brussel circulerer et Bønskrift til Medlemmerne af Repræsentant=Kamret, som anmoder disse om at antage Regjeringens Forslag i Henseende til det definitive Freds fordrag. J det Hele tage bøier den almindelige Mening sig mere og mere til Freden, fordi man indseer Umuligheden af en virksom Modstand, og at Freden er den eneste betingelse, der igjen kan hæve den offentlige og private Credit, der ere heftigen rystede. Ogsaa tyder det paa Fred, at det Franske Krigs-Departement vedbliver at udstede Permissioner til Regimenter af alle Vaabenarter. - Ogsaa Handelskamret i Mons har den 23de Februar indsendt Bønskrifter for ufortøvet Antagelse af de ved Regjeringen forelagte Udkast, lignende Bønskrifter undertegnes af de andre Jndbyggere der Naar endog flere Førere af de populære og katholske Elementer istemme en fredelig Tone, da er Mon signore Fornaris Jndflydelse her ikke uden Virkning da han klart og bestemt tilkjendegav Enhver, at Paven vilde optage enhver Modstand med det største Mishag. De Potter er Republikanernes Centrum og Regjeringens Skræk. – J Centralsectionens Møde den 25de Febr. er Spørgsmaalet og Kamrenes Jncompetents eenstemmigen blevet forkastet.